钦定古今图书集成/明伦汇编/闺媛典/第119卷 > 余洪敬妻郑氏
## 钦定古今图书集成/明伦汇编/闺媛典/第119卷 > 余洪敬妻郑氏

按李昌龄《乐善录》：潘谟修言：“江南之平建州也，大将
余洪敬妻郑氏有色，为乱兵所获，献于裨将王建封。
王逼以非礼，郑志不可夺；胁以白刃，亦不屈。又命引
所掠妇女，杀一人以食，谓郑曰：‘汝惧乎’？郑曰：‘此身愿
早充君庖，誓不可以非礼污王。竟不忍杀以献大将
查文徽，查将以荐枕，郑大詈曰：‘王师吊伐，义夫节妇’’”，
宜加旌赏。“王司徒出于卒伍，固无足怪，君矦知书，为
国上将，当有以表率群下，风化远方，乃欲加非礼于
妇人，以逞欲乎？愿速见杀！”查大惭，求其夫而付之。郑
氏节操凛凛，虽二将虎狼，终不可犯。